Mokytojų tarybos posėdžio

 2015 m. gegužės 29 d. protokolo Nr. P1-4

 4 priedas

**KLAIPĖDOS R. PRIEKULĖS VAIKŲ LOPŠELIO-DARŽELIO**

**2014–2015 MOKSLO METŲ VIDAUS AUDITO ATASKAITOS IŠVADOS IR REKOMENDACIJOS VEIKLAI TOBULINTI**

**I. Trumpa mokyklos charakteristika**

Įstaigos pavadinimas: Klaipėdos r. Priekulės vaikų lopšelis-darželis

Adresas: Lietuvininkų g. 11, LT-96341, Priekulė

Lopšelio-darželio vadovas – direktorė Irena Skrabienė, II vadybinė kategorija

Lopšelis-darželis vykdo neformaliojo švietimo programą. Ikimokyklinis ugdymas įstaigoje organizuojamas vadovaujantis lopšelio-darželio sukurta „Ikimokyklinio ugdymo programa“, patvirtinta direktoriaus įsakymu Nr. I1-46.

Lopšelis-darželis dalyvauja tarptautinėje vaikų socialinių įgūdžių ugdymo programoje „Zipio draugai“. Nuo 2005 m. dalyvaujame respublikinėje ikimokyklinių įstaigų darbuotojų asociacijos „Sveikatos želmenėliai“ veikloje, nuo 2006 m. vykdome projektą „V. Šerborne judesio vystymo metodas ir jo taikymas praktikoje“.

Ugdymas vyksta septyniose ugdymo grupėse: 1 – ankstyvojo amžiaus grupė, 6 – ikimokyklinio ugdymo grupės. Lopšelyje-darželyje ugdomi 136 vaikai.

Finansiniai ištekliai: 2014 metais įstaigos biudžietą sudarė 1155,8 tūkst. Lt finansavimas. Iš jų savivaldybės biudžeto – 631,5 tūkst. Lt, specialiųjų programų lėšos – 172,4 tūkst. Lt, moksleivio krepšelio lėšos – 340,3 tūkst. Lt, paramos lėšos 11,6 tūkst. Lt.

Darželiui vadovauja direktorė Irena Skrabienė, už ugdymą atsakinga direktoriaus pavaduotoja ugdymui Giedrė Bakienė. Lopšelyje-darželyje dirba 15 pedagogų (dirbančių pirmaeilėse ir antraeilėse pareigose), iš kurių 11 atestuoti vyresniojo auklėtojo kvalifikacinei kategorijai, 2 pedagogai neatestuoti. Vaikų sveikata ir maitinimo organizavimu rūpinasi visuomenės sveikatos priežiūros specialistė Genovaitė Šližaitienė. Nuo gegužės mėnesio Klaipėdos rajono pedagoginės psichologinės tarnybos psichologė Dainora Bartkienė pradėjo teikti psichologo pagalbą.

**II. Mokslo metų veiklos tikslai ir uždaviniai:**

 1. Tikslas. Stiprinti tradicinius, inicijuoti (plėtoti) naujus lopšelio-darželio ryšius.

 Uždaviniai:

* 1. Plėtoti partneriškus santykius su kitomis ugdymo įstaigomis.
	2. Siekti pedagogo profesinės kompetencijos augimo, vykdyti pedagoginės patirties sklaidą.

 2. Tikslas. Tobulinti bendruomenės narių santykius.

 Uždaviniai:

 2.1. Stiprinti pedagogų, ugdytinių ir šeimos pozityvaus bendravimo ir bendradarbiavimo kompetencijas.

* 1. Teikti kvalifikuotą pagalbą ir paramą naujai pradėjusiems dirbti pedagogams.

Prioritetas − įstaigos kultūra.

2014–2015 m. m. veiklos kokybės įsivertinimas atliktas vadovaujantis Klaipėdos rajono savivaldybės administracijos Švietimo skyriaus vedėjo patvirtintu „Neformaliojo švietimo mokyklos veiklos kokybės įsivertinimo rekomendacijų aprašu“ (2013-09-17 Nr. V-61).

**III. Įstaigos veiklos kokybės įsivertinimas vyko šiais etapais:**

1. etapas – pasirengimas įsivertinti.
2. etapas – „Platusis“ įsivertinimas;
3. etapas – pasirinktos srities pagalbinio rodiklio giluminis nagrinėjimas ir įsivertinimas.
4. etapas – atsiskaitymas apie atliktas vertinimo procedūras ir informavimas apie gautas išvadas.

 5 etapas – rezultatų panaudojimas tolesnės veiklos tobulinimui planuoti.

**IV. „Plačiojo“ audito rezultatai**

1 lentelė

|  |
| --- |
| **Mokyklos veiklos kokybės įsivertinimas naudojant keturių lygių skalę** |
| **Veiklos sritys** | **Veiklos rodikliai** | **Pagalbiniai rodikliai** | **Giluminiam auditui atlikti pasirinkti veiklos rodikliai** (veiklos problemos) |
| Geriausiai įsivertintos veiklos sritys | Silpniausiai įsivertintos veiklos sritys | Geriausiai įsivertintos veiklos temos | Silpniausiai įsivertintos veiklos temos | Stipriausi veiklos rodikliai | Silpniausi veiklos rodikliai |
| *1* | *2* | *3* | *4* | *5* | *6* | *7* |
| 4. Parama ir pagalba vaikui, šeimai | 3. Vaiko ugdymo(si) pasiekimai | 2.1. Ugdymo turinys4.1. Vaiko teisių garantavimas ir atstovavimas | 2.2.Ugdymo(si) turinio planavimas3.1. Vaiko raidos ir pasiekimų vertinimas | 1.1.2. Aplinkos svetingumas, saugumas, estetika2.1.4. Ugdymo(si) aplinkos, priemonių atitiktis vaikų amžiui, poreikiams bei interesams | 2.2.3. Metodinė pagalba planavimui3.1.2. Mokytojų ir tėvų veiklos dermė skatinant vaiko pasiekimus ir juos vertinant (vertinimas kaip informavimas) | **2.2.2. Planavimo procedūrų kokybė** **2.2.3. Metodinė pagalba planuojant** |

**V. Pasirinktos vertinimo sritys „Giluminiam“ auditui atlikti**

2 lentelė

|  |  |  |
| --- | --- | --- |
| **Veiklos sritis** | **Veiklos rodikliai** | **Tirti pagalbiniai rodikliai** |
| 2. Vaiko ugdymas ir ugdymasis | 2.2. Ugdymo(si) turinio planavimas | 2.2.2. Planavimo procedūrų kokybė2.2.3. Metodinė pagalba planavimui |

**VI. Išvados**

3 lentelė

|  |  |
| --- | --- |
| **Veiklos privalumai** | **Veiklos trūkumai** |
|  Ištyrus pagalbinį rodiklį 2.2.2. Planavimo procedūrų kokybė galima teigti, kad planuojant ugdymo turinį remiamasi įstaigos parengta „Ikimokyklinio ugdymo programa“. Planuojant ugdymo procesą dalyvauja ugdytiniai, pedagogai, ugdytinių tėvai. Daugumos pedagogų planai yra integralūs, lankstūs, orientuoti į vaikų poreikius, interesus, gebėjimus bei visuminį vaiko ugdymą. Į ugdymo turinį integruojamos papildomos socialinių įgūdžių ugdymo programos, muzikinė veikla, fizinis aktyvumas. Kiekvienoje grupėje vykdoma projektinė veikla, kuri skatina ugdytojų ir tėvų tarpusavio bendravimą ir bendradarbiavimą. Pedagogai kartu su vaikais ir jų tėveliais aktyviai dalyvauja respublikiniuose konkursuose, akcijose. Planuojama veikla atitinka vaikų poreikius yra integrali, lanksti prisitaikanti prie vaikų amžiaus, gebėjimų.  |  Atlikus anketinę apklausą dėl planavimo procedūrų kokybės, pedagogų ir tėvų teigimu yra siektina ieškoti ugdymo metodų, kurie skatintų vaikų kūrybiškumą, spontanišką veiklą.  |
|  Ištyrus pagalbinį rodiklį 2.2.3. Metodinė pagalba planavimui galima teigti, kad įstaigoje kaupiama metodinė literatūra ir informacinė medžiaga planavimo klausimais. Esant galimybei ji atnaujinama. Sistemingai pedagogams teikiamos rekomendacijos planavimo klausimais, pagal poreikį − individualios konsultacijos. Jauniems pedagogams gerinti profesines kompetencijas padeda paskirti mentoriai. Skatinama dalytis pažangiąja patirtimi, rodant atviras veiklas rajono, įstaigos pedagogams. Sukaupta pedagogine patirtimi dalijamasi respublikinėje ir rajoninėje spaudoje. |  Atlikus anketinę apklausą dėl metodinės pagalbos planuojant, vadovų ir pedagogų teigimu yra siektina taikyti aktyvius konsultacijų metodus, parengti kokybiško planavimo pavyzdžių aplankalus, įsigyti naujausios metodinės literatūros, rengti seminarą planavimo klausimais.  |

**VII. Tobulinti pasirinkti veiklos aspektai (nurodyti pagalbinius rodiklius) ir rekomendacijos planuojant 2015–2016 m. m. įstaigos veiklą.**

Išanalizavus pagalbinius rodiklius 2.2.2. Planavimo procedūrų kokybė ir 2.2.3. Metodinė pagalba planavimui, 2015−2016 m. m. pasirinkta tobulinti šiuos rodiklius.

Rekomendacijos veiklai tobulinti:

 Kasdienėje ugdomojoje veikloje, taikyti tokius ugdymo metodus, kurie skatintų vaikų kūrybiškumą, spontanišką kūrybą. Ieškoti naujų priemonių, kurios skatintų tėvus aktyviau dalyvauti ugdymo procese.

 Siekiant kokybiško planavimo taikyti aktyvius konsultacijų metodus. Parengti kokybiško planavimo pavyzdžių aplankalą, kuriuo metodiniame kabinete galėtų naudotis pedagogai. Įsigyti naujausios metodinės literatūros bei informacinės medžiagos planavimo klausimais.

Audito grupės vadovė \_\_\_\_\_\_\_\_\_\_\_\_ **Giedrė Bakienė**

(parašas)